Skelm Clinton-kamp se gekonkel met FBI gelek – praag.co.za
Skelm Clinton-kamp se gekonkel met FBI gelek
Een van Hillary Clinton se senoir amptenare het haar van vervolging probeer beskerm deur die federale speurdiens (FBI) te probeer omkoop. Dit het duidelik geword uit die jongste WikiLeaks onthullings.
The FBI file on Hillary #Clinton has been updated with another 100 pages and includes handy ebook reader format https://t.co/xEt6hoPu4f
'n Senior amptenaar in die departement van buitelandse sake het Clinton teen die FBI probeer beskerm oor haar onwettige gebruik van 'n privaatepos­bediener toe sy minister van buitelandse sake was.
Patrick Kennedy, die mees senior bestuurder in die departement van buitelandse sake, se onverkwiklike rol is openbaar gemaak in die FBI se jaar lange ondersoek na die eposse.
Verlede jaar het amptenare die sowat 30 000 eposse ondersoek wat Clinton aan die departement oorhandig het. 'n FBI-lid het 'n oproep van 'n amptenaar van die departement van buitelandse sake se regsafdeling gekry waarin die klassifikasie van die inligting in twyfel getrek is. Die FBI het voet by stuk gehou.
Kort daarna het Kennedy 'n ander FBI-lid gebel en gevra om die spesifieke e-pos se klassifikasie te verander as deel van 'n "ruiltransaksie".
Die versoek is gerig sodat die inkriminerende epos geliaseer sou kon word buite bereik van nuuskierige ondersoekers.
Die lid het gesê dit het voorgekom asof Kennedy probeer om Clinton te beskerm deur dit te laat lyk of minder eposse vertroulike inligting bevat.
'n Ander FBI-lid het ook die bespreking van 'n "ruiltransaksie" bevestig. Die FBI-lid het ­gesê hy sal die epos se klassifikasie ondersoek op voorwaarde dat die departement van buitelandse sake meer FBI-agente oorsee ontplooi.
Die departement en die FBI het 'n gesprek oor die epos bevestig, maar ontken dat dit 'n ruiltransaksie was
Skrywer praagGepubliseer op 20 Oktober 2016 Kategorieë Internasionale nuus, NuusSleutelwoord clinton, FBI, Hillary, WikiLeaks